Կորածը (ֆիլմ, 2014)

**«Կորածը»** (նաև **«Կորած աղջիկը»**, ), Ջիլլիան Ֆլիննի համանուն վեպի հիման վրա ռեժիսոր Դևիդ Ֆինչերի նկարահանած դետեկտիվ թրիլլեր, որի գլխավոր դերակատարներն են Բեն Աֆլեքը և Ռոզամունդ Փայկը։ Ֆիլմի պրեմիերան կայացել է 2014 թվականի հոկտեմբերի 3-ին ԱՄՆ-ում։

## Սյուժե
Ամուսնության հինգերորդ տարելիցի օրը Նիք Դանը, վերադառնալով տուն, հայտնաբերում է, որ իր կինը՝ Էմի Դանը, անհետացել է։ Կնոջ անհետացումը գրավում է հանրության ուշադրությունը, քանի որ նրա ծնողները հայտնի էին իրենց գրած «Սուպեր Էմի» մանկական գրքերի շարքով։ Հետագայում կասկածներ են առաջանում, որ հենց Նիքն է սպանել իր կնոջը։

Նիքն ու Էմին ապրում էին Նյու Յորքում, սակայն ռեցեսիայի պատճառով կորցնում են աշխատանքը և ստիպված են լինում տեղափոխվել Միսսուրի։ Դետեկտիվ Ռոնդա Բոնին գտնում է փաստեր ընտանիքի ֆինանսական խնդիրների, տնային վեճերի մասին, ինչպես նաև գտնում է վատ բեմականացված վեճի հետքեր և պարզում է, որ Էմին ցանկանում էր գնել ատրճանակ, քանի որ վախենում էր իր ամուսնուց։ Բոլորն էլ ավելի են ցնցվում, երբ իմանում են, որ Էմին հղի է եղել։

Նիքը վարձում է հայտնի փաստաբան Թաններ Բոլտին։ Բացի այդ՝ Նիքը ծանոթանում է Էմիի նախկին ընկերների՝ Էմիին բռնաբարելու մեջ մեղադրված Թոմմի Օհարայի և հարուստ Դեզի Քոլինգսի հետ, որին դատարանը արգելել էր մոտենալ Էմիին։

Նիքը կարողանում է համոզել իր քրոջը՝ Մարգոյին, որ նա մեղավոր չէ, և նրանք փորձում են պարզել, թե ինչ է եղել իրականում Էմիի հետ։

## Դերերում
* Բեն Աֆլեք - Նիկոլաս «Նիք» Դան
* Ռոզամունդ Փայկ - Էմի Էլիոթ-Դան՝ Նիքի կինը
* Քերրի Քուն - Մարգո «Գոու» Դան՝ Նիքի երկվորյակ քույրը
* Քիմ Դիքենս - դետեկտիվ Ռոնդա Բոնի
* Նիլ Պատրիկ Հարիս - Դեզի Քոլինգս՝ Էմիի նախկին ընկերը
* Թայլեր Փերրի - Թաններ Բոլտ՝ Նիքի փաստաբանը
* Էմիլի Ռատակովսկի - Էնդի՝ Նիքի սիրուհին
* Պատրիկ Ֆյուժիտ - Ջիմ Գիլպին
* Քեթլին Ռոուզ Պերկինս - կամավոր Շոնա Քելլի
* Դեյվիդ Քլենոն - Ռենդ Էլիոթ՝ Էմիի հայրը
* Լիզա Բեյնս - Մերիբեթ Էլիոթ՝ Էմիի մայրիկը
* Միսսի Փայլ - հաղորդավարուհի Էլլեն Էբոթ
* Սկուտ Մաքնեյրի - Թոմմի Օհարա՝ Էմիի նախկին ընկերը, ով մեղադրվել է նրան բռնաբարելու համար
* Քեյսի Ուիլսոն - Նոել Հոտորն՝ Դանների հարևանը և Էմիի «ընկերուհին»
* Լոլա Քըրք - Գրետա
* Բոյդ Հոուլբրուկ - Ջեֆ
* Սիլա Ուորդ - հաղորդավարուհի Շարոն Շիբեր

## Ֆիլմի ստեղծում
280 px|մինի|աջից|Դերասանական կազմը ֆիլմի պրեմիերայի ժամանակ
2013 թվականի հունվարի 22-ին հայտարարվեց, որ ֆիլմի ռեժիսորը լինելու է Դևիդ Ֆինչերը։ 2013 թվականի հուլիսի 11-ին պարզ դարձավ, որ տարվում են բանակցություններ Բեն Աֆլեքի հետ, որպեսզի նա կատարի ֆիլմի գլխավոր դերը։ Էմի Դանի դերի համար դիտարկվել են Շարլիզ Թերոնը, Նատալի Փորտմանը, Էմիլի Բլանտը, Էբբի Կորնիշը և Օլիվիա Ուայլդը։ Հուլիսի 25-ին Ռոզամունդ Փայկը ստացավ ֆիլմի գլխավոր դերը։ 2013 թվականի սեպտեմբերի 5-ին պաշտոնապես հայտարարվեց, որ դերասանական կազմին են միանում Թայլեր Փերրին, Նիլ Պատրիկ Հարիսը, Քիմ Դիքենսը, Պատրիկ Ֆյուժիտը և Քերրի Քունը։ 2013 թվականի սեպտեմբերի 16-ին հայտարարվեց, որ Էմիլի Ռատակովսկին խաղալու է Էնդիի դերը։

Ֆիլմի նկարահանումները սկսվել են 2013 թվականի սեպտեմբերի 15-ին Քեյպ Ջիրարդոյում (Միսսուրի) և տևել են հինգ շաբաթ։ Ֆիլմի որոշ դրվագներ նկարահանվել են Լոս Անջելեսում։

2014 թվականի հունվարի 21-ին Տրենտ Ռեզնորը Թվիթթերի միջոցով հայտարարեց, որ նա և Ատտիկուս Ռոսը գրելու են ֆիլմի երաժշտությունը։

## Արձագանքներ
Ֆիլմը բավական բարձր է գնահատվել կինոքննադատների կողմից։ Rotten Tomatoes կայքում ֆիլմը ստացել է 278 մեկնաբանությունների հիման վրա 89 % վարկանիշ՝ միջին 8 բալով։ Metacritic կայքում ֆիլմը ստացել է 49 կինոքննադատների եզրակացության վրա հիմված 79 բալ 100 հնարավորից։

Vulture-ի քննադատները բարձր են դասել ռեժիսորական աշխատանքը, սցենարը, վիզուալ կերպարները և դերասանների խաղը։ The Economist-ը գրել է. «Հնարավոր է, որ ֆիլմն անթերի չէ, սակայն այն կատարյալ էկրանավորում է»։

## Տես նաև
* Կորած աղջիկը (վեպ)

## Ծանոթագրություններ

## Արտաքին հղումներ
* Պաշտոնական կայք 
* «Կորածը» ֆիլմը ԿինոՊոիսկ կայքում
*  «Կորածը» ֆիլմը Internet Movie Database կայքում
*  «Կորածը» ֆիլմը Box Office Mojo կայքում
*  «Կորածը» ֆիլմը Rotten Tomatoes կայքում
*  «Կորածը» ֆիլմը Metacritic կայքում

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2014 դրամա ֆիլմեր
Կատեգորիա:2014 ֆիլմեր
Կատեգորիա:20th Century Fox ֆիլմեր
Կատեգորիա:Ամերիկյան թրիլեր դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Ամերիկյան քրեական թրիլեր ֆիլմեր
Կատեգորիա:Ամերիկյան քրեական ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Դևիդ Ֆինչերի ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Ֆիլմեր ամուսնական դավաճանության մասին
Կատեգորիա:Ֆիլմեր գրողների մասին
Կատեգորիա:Ֆիլմեր, որոնց գործողությունները տեղի են ունենում Միսսուրիում
Կատեգորիա:Ֆիլմեր, որոնց գործողությունները տեղի են ունենում 2012 թվականին
Կատեգորիա:Ֆիլմեր, որոնց գործողությունները տեղի են ունենում 2011 թվականին
Կատեգորիա:Ֆիլմեր, որոնց գործողությունները տեղի են ունենում 2010 թվականին
Կատեգորիա:Ֆիլմեր, որոնց գործողությունները տեղի են ունենում 2009 թվականին
Կատեգորիա:Ֆիլմեր, որոնց գործողությունները տեղի են ունենում 2007 թվականին
Կատեգորիա:Ֆիլմեր, որոնց գործողությունները տեղի են ունենում 2005 թվականին
Կատեգորիա:Միսսուրիում նկարահանված ֆիլմեր
Կատեգորիա:Իլինոյսում նկարահանված ֆիլմեր